Sikouret oa bet ar champoù kentañ gant Kelted tramor a zeuas niverus a-walch da gemer perzh enne : 18 Kelt tramor, Kembreiz  dreist-holl, a-ziwar ar 57 den a oa bet e staj Kleder.    Hanter-studi, hanter-dudi e oa kampoù KEAV, er mare kentañ dreist-holl. Kentelioù a bep seurt live ha prezegennoù a veze diouzh ar mintin ; baleadegoù pe rouzadegoù war an aod ha kouronkadegoù en endervezh. Goude koan e veze a-wechoù prezegennoù, alies beilhadegoù.